text:
на СПШК, съчетано с въвеждането на максимално тегло на калера 2 kg. Подобна промяна изкуствено би разширила обхвата на първоначалните мерки, тъй като по този начин митата ще започнат да се прилагат по отношение на всички ШК, различни от СПШК. Освен това друг вносител, който заяви своя интерес при процедурите във връзка с прегледа, предложи още по-висок праг от максимум 2,5 kg, тъй извършва внос на калери с такова тегло.
 (35)
 Поради това е целесъобразно да се измени текстът на определението на продукта в действащите антидъмпинговите мерки, за да се внесе яснота относно изключването както на ШК, така и на СПШК, като последните представляват междинен продукт в процеса на производство на ШК. Освен това, за да се избегнат всякакви евентуални бъдещи претенции по отношение на специфичното ограничение на теглото на СПШК, то следва да се премахне от определението на разглеждания продукт.
 (36)
 Въз основа на посоченото по-горе определението на разглеждания продукт следва да бъде:
 Разглежданият продукт са прежди с висока здравина от полиестери, които не се предлагат за продажба на дребно, включително монофиламенти с линейна плътност, по-малка от 67 decitex (различни от шевни конци и усукани във формата на Z корд (многократно пресукани) прежди, предназначени за производството на шевни конци, готови за обагряне и довършителни операции, хлабаво навити върху пластмасова перфорирана цев), понастоящем класирани в код по КН ex 5402 20 00 (код по ТАРИК 5402200010) и с произход от Китайската народна република.
 (37)
 След разгласяването на окончателните заключения заявителят отправи коментари и предложения във връзка с предложеното изменено определение на продукта. Заявителят отново изтъкна опасенията си от евентуални затруднения при практическото прилагане на мерките от страна на националните митнически органи, както и по отношение на най-подходящия начин за изключване на суровите прежди за шевни конци от определението на продукта.
 (38)
 Според заключението от разследването изразът „готови за обагряне и довършителни операции“ правилно описва физическите характеристики на „усуканите във формата на Z корд (многократно пресукани) прежди“, като се пояснява, че многократно пресуканите прежди са само усукани във формата на Z, но не са били подложени на обагряне или довършителни операции. Изразът „хлабаво навити върху“ описва една от двете характеристики на вида опаковка. Втората характеристика е описана с израза „пластмасова перфорирана цев“.
 (39)
 Що се отнася до опасенията на заявителя относно евентуални затруднения при практическото прилагане от страна на митническите органи на измененото определение на продукта, на първо място следва да се има предвид, че определението на продукта е ясно установено в законодателен акт на ЕС — регламент за изпълнение на Комисията. Изразът „хлабаво навити върху“ е вмъкнат в определението на продукта, за да може по-лесно да се разграничават хлабаво навитите от плътно навитите калери с ПВЗ, предмет на мерките. На второ място, въпреки че има няколко степени на плътно или хлабаво навиване, в действителност разликата между хлабаво навитите калери със СПШК и плътно навитите калери с ПВЗ е толкова очевидна, че няма риск митническите органи да се заблудят.
 (40)
 И на последно място, макар заявителят да изрази мнение, че въвеждането на разграничение въз основа на теглото би могло да улесни


text:
прилагането на определението на продукта от митническите органи, той не предостави доказателства защо е целесъобразно въвеждането на праг от 2,5 kg, без да възникне риск от дискриминиране на производителите, внасящи сходни продукти, но с по-голямо тегло. Поради посочените по-горе причини допълнителните предложения на заявителя бяха отхвърлени, а определението, съдържащо се в съображение (36) по-горе, беше счетено за целесъобразно.
 Д. ПРИЛАГАНЕ С ОБРАТНА СИЛА
 (41)
 Тъй като настоящото разследване в рамките на прегледа беше ограничено до изясняване на продуктовия обхват и не беше предвидено СПШК да бъдат включени в обхвата на първоначалните мерки, с цел да се предотвратят свързани с това нарушения спрямо вносителите на продукта, предмет на прегледа, е целесъобразно констатациите от настоящия преглед да се прилагат с обратна сила, считано от датата на влизане в сила на първоначалния регламент, включително спрямо всеки внос, за който са се прилагали временни мита между 1 юни 2010 г. и 2 декември 2010 г.
 (42)
 В известието за започване на преглед заинтересованите страни изрично бяха приканени да изложат становищата си относно евентуалното въздействие при прилагане с обратна сила, което могат да имат заключенията. Заявителят и един вносител на СПШК изразиха подкрепата си за прилагането с обратна сила и нито една от заинтересованите страни не възрази срещу прилагането с обратна сила на резултатите от прегледа.
 (43)
 Вследствие на това окончателно събраните временни мита и окончателните антидъмпингови мита, платени върху вноса на СПШК в Съюза съгласно Регламент (ЕС) No 478/2010 на Комисията (5) и първоначалния регламент относно вноса на прежди с висока здравина от полиестери с произход от Китайската народна република, чийто срок на действие бе удължен с регламента за преглед с оглед изтичане срока на действие, могат да бъдат възстановени или опростени от националните митнически органи в съответствие с приложимото митническо законодателство. Ако тригодишният срок, предвиден в член 121, параграф 1, буква а) от Регламент (ЕС) No 952/2013 на Европейския парламент и на Съвета (6), е изтекъл на датата на публикуване на настоящия регламент или преди нея, или изтича в рамките на шест месеца след същата дата, той се удължава за период от шест месеца след датата на публикуване на настоящия регламент съгласно член 121, параграф 1, втора алинея от Регламент (ЕС) No 952/2013.
 (44)
 Настоящият преглед не засяга датата, на която ще изтече срокът на действие на регламента за преглед с оглед изтичане срока на действие съгласно член 11, параграф 2 от основния регламент.
 Е. РАЗГЛАСЯВАНЕ
 (45)
 Всички заинтересовани страни бяха информирани за основните факти и съображения, довели до изложените по-горе заключения, и бяха приканени да представят коментари. Също така на страните беше даден срок, в който да предоставят коментарите си след разгласяването,
 (46)
 Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от Регламент (ЕС) 2016/1036,
 ПРИЕ НАСТОЯЩИЯ РЕГЛАМЕНТ:
 Член 1
 В член 1 от Регламент за изпълнение (ЕС) No 1105/2010 параграф 1 се заменя със следното:
 „1. Налага се окончателно антидъмпингово мито върху вноса на прежди с висока здравина от полиестери, които не се предлагат за продажба на дребно, включително монофиламенти с

type: legislation

jurisdiction: EU


text:
линейна плътност, по-малка от 67 decitex (различни от шевни конци и усукани във формата на Z корд (многократно пресукани) прежди, предназначени за производството на шевни конци, готови за обагряне и довършителни операции, хлабаво навити върху пластмасова перфорирана цев), понастоящем класирани в код по КН ex 5402 20 00 (код по ТАРИК 5402200010) и с произход от Китайската народна република.“
 Член 2
 В член 1 от Регламент за изпълнение (ЕС) 2017/325 параграф 1 се заменя със следното:
 „1. Налага се окончателно антидъмпингово мито върху вноса на прежди с висока здравина от полиестери, които не се предлагат за продажба на дребно, включително монофиламенти с линейна плътност, по-малка от 67 decitex (различни от шевни конци и усукани във формата на Z корд (многократно пресукани) прежди, предназначени за производството на шевни конци, готови за обагряне и довършителни операции, хлабаво навити върху пластмасова перфорирана цев), понастоящем класирани в код по КН ex 5402 20 00 (код по ТАРИК 5402200010) и с произход от Китайската народна република.“
 Член 3
 За стоките, които не са обхванати от член 1, параграф 1 от Регламент (ЕС) No 478/2010 и Регламент за изпълнение (ЕС) No 1105/2010, чийто срок на действие бе удължен с Регламент за изпълнение (ЕС) 2017/325 и беше изменен с настоящия регламент, окончателното антидъмпингово мито, платено или осчетоводено съгласно член 1, параграф 1 от Регламент (ЕС) No 478/2010 и Регламент за изпълнение (ЕС) No 1105/2010, чийто срок на действие бе удължен с Регламент за изпълнение (ЕС) 2017/325, преди да бъде изменен с настоящия регламент, се възстановяват или опрощават от националните митнически органи в съответствие с приложимото митническо законодателство.
 Ако тригодишният срок, предвиден в член 121, параграф 1, буква а) от Регламент (ЕС) No 952/2013, е изтекъл на датата на публикуване на настоящия регламент или преди нея, или изтича в рамките на шест месеца след същата дата, той се удължава за период от шест месеца след датата на публикуване на настоящия регламент съгласно член 121, параграф 1, втора алинея от Регламент (ЕС) No 952/2013.
 Член 4
 Настоящият регламент влиза в сила в деня след деня на публикуването му в Официален вестник на Европейския съюз.
 Той се прилага с обратна сила от 2 декември 2010 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 29 юни 2017 година.
 За Комисията
 Председател
 Jean-Claude JUNCKER
 (1) ОВ L 176, 30.6.2016 г., стр. 21.
 (2) Регламент за изпълнение (ЕС) No 1105/2010 на Съвета от 29 ноември 2010 г. за налагане на окончателно антидъмпингово мито и за окончателно събиране на временното мито, наложено върху вноса на прежди с висока здравина от полиестери с произход от Китайската народна република, и за прекратяване на процедурата по отношение вноса на прежди с висока здравина от полиестери с произход от Република Корея и Тайван (ОВ L 315, 1.12.2010 г., стр. 1).
 (3) Регламент за изпълнение (ЕС) 2017/325 на Комисията от 24 февруари 2017 г. за налагане на окончателно антидъмпингово мито върху вноса на прежди с висока здравина от полиестери с произход от Китайската народна република след провеждане


text:
на преглед с оглед изтичане на срока на действие на мерките в съответствие с член 11, параграф 2 от Регламент (ЕС) 2016/1036 на Европейския парламент и на Съвета (ОВ L 49, 25.2.2017 г., стр. 6).
 (4) ОВ C 384, 18.10.2016 г., стр. 15.
 (5) Регламент (ЕС) No 478/2010 на Комисията от 1 юни 2010 г. за налагане на временно антидъмпингово мито върху вноса на прежди с висока здравина от полиестери с произход от Китайската народна република (ОВ L 135, 2.6.2010 г., стр. 3).
 (6) Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).


text:
 1.10.2015
 BG
 Официален вестник на Европейския съюз
 L 256/3
 РЕГЛАМЕНТ ЗА ИЗПЪЛНЕНИЕ (ЕС) 2015/1744 НА КОМИСИЯТА
 от 28 септември 2015 година
 за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Limone di Siracusa (ЗГУ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 53, параграф 1, първа алинея от Регламент (ЕС) No 1151/2012 Комисията разгледа заявлението на Италия за одобрение на изменение в спецификацията на защитеното географско указание „Limone di Siracusa“, регистрирано по силата на Регламент (ЕС) No 96/2011 на Комисията (2).
 (2)
 Тъй като въпросното изменение не е несъществено по смисъла на член 53, параграф 2 от Регламент (ЕС) No 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
 (3).
 (3)
 Тъй като Комисията не получи никакви възражения по член 51 от Регламент (ЕС) No 1151/2012, изменението в спецификацията следва да бъде одобрено,
 ПРИЕ НАСТОЯЩИЯ РЕГЛАМЕНТ:
 Член 1
 Одобрява се публикуваното в Официален вестник на Европейския съюз изменение в спецификацията на наименованието „Limone di Siracusa“ (ЗГУ).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 септември 2015 година.
 За Комисията,
 от името на председателя,
 Phil HOGAN
 Член на Комисията
 (1) ОВ L 343, 14.12.2012 г., стр. 1.
 (2) Регламент (ЕС) No 96/2011 на Комисията от 3 февруари 2011 г. за вписване на название в Регистъра на защитените наименования за произход и защитените географски указания (Limone di Siracusa (ЗГУ) (ОВ L 30, 4.2.2011 г., стр. 25).
 (3) ОВ C 165, 20.5.2015 г., стр. 5.


text:
 21.12.2012
 BG
 Официален вестник на Европейския съюз
 L 352/13
 РЕГЛАМЕНТ ЗА ИЗПЪЛНЕНИЕ (ЕС) No 1244/2012 НА СЪВЕТА
 от 20 декември 2012 година
 за прилагане на член 11, параграф 1 от Регламент (ЕС) No 753/2011 относно ограничителни мерки, насочени срещу определени лица, групи, предприятия и образувания, с оглед на положението в Афганистан
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 753/2011 на Съвета от 1 август 2011 г. относно ограничителни мерки, насочени срещу определени лица, групи, предприятия и образувания, с оглед на положението в Афганистан (1), и по-специално член 11, параграф 1 от него,
 като има предвид, че:
 (1)
 На 1 август 2011 г. Съветът прие Регламент (ЕС) No 753/2011.
 (2)
 На 20 ноември 2012 г. Комитетът на Съвета за сигурност на ООН, създаден съгласно точка 30 от Резолюция 1988 (2011) на Съвета за сигурност, измени списъка на лицата, групите, предприятията и образуванията, подлежащи на ограничителни мерки.
 (3)
 Следователно приложение I към Регламент (ЕС) No 753/2011 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 753/2011 се изменя в съответствие с посоченото в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 20 декември 2012 година.
 За Съвета
 Председател
 E. FLOURENTZOU
 (1) ОВ L 199, 2.8.2011 г., стр. 1.
 ПРИЛОЖЕНИЕ
 I.
 Вписванията по-долу се добавят към списъка, поместен в приложение I към Регламент (ЕС) No 753/2011.
 A. Лица, свързани с талибаните
 1.
 Mohammed Qasim Sadozai Khudai Rahmin (известен още като Muhammad Qasim)
 Звание: хаджи. Дата на раждане: между 1975 и 1976 г. Място на раждане: село Minar, област Garmser, провинция Helmand, Афганистан. Гражданство: афганистанско. Национален идентификационен номер: а) афганистанска национална карта за самоличност (tazkira) номер 57388, издадена в област Lashkar Gah, провинция Helmand, Афганистан; б) карта на жител номер 665, Ayno Maina, провинция Kandahar, Афганистан. Адрес: а) Wesh, област Spin Boldak, провинция Kandahar, Афганистан; б) Safaar Bazaar, област Garmser, провинция Helmand, Афганистан; в) стая номер 33, 5-и етаж, Sarafi Market, град Kandahar, провинция Kandahar, Афганистан. Друга информация: а) собственик на Rahat Ltd. Участвал в доставката на оръжие за талибаните, в т.ч. на самоделни взривни устройства (IED). б) Име на бащата: Haji Mullah Wali. Алтернативно име на бащата: Haji Sadozai. Име на дядото: Khudai Rahim. Дата на посочване от ООН: 21.11.2012 г.
 Б. Образувания и други групи и предприятия, свързани с талибаните
 1.
 Rahat Ltd. (известно още като a) Rahat Trading Company; б) Haji Muhammad Qasim Sarafi; в) New Chagai Trading)
 Адрес: a) клон 1: стая номер 33, 5-и етаж, Sarafi Market, град Kandahar, провинция Kandahar, Афганистан; б) клон 2: магазин номер 4, Azizi Bank, Haji Muhammad Isa Market, Wesh, Spin Boldak, провинция Kandahar, Афганистан; в) клон 3: Safaar Bazaar, област Garmser, провинция Helmand, Афганистан; г) клон 4: Lashkar Gah, провинция Helmand, Афганистан; д) клон 5: област Gereshk, провинция Helmand, Афганистан;


text: е) клон 6: област Zaranj, провинция Nimroz, Афганистан; ж) клон 7: i) Dr Barno Road, Quetta, Пакистан; ii) Haji Mohammed Plaza, Tol Aram Road, близо до Jamaluddin Afghani Road, Quetta, Пакистан; iii) Kandahari Bazaar, Quetta, Пакистан; з) клон 8: Chaman, провинция Baluchistan, Пакистан; и) клон 9: Chaghi Bazaar, Chaghi, провинция Baluchistan, Пакистан; й) клон 10: Zahedan, провинция Zabol, Иран. Друга информация: а) Rahat Ltd. беше използвано от ръководителите на талибаните за трансфер на средства, произхождащи от външни донори и трафик на наркотици, за финансиране на дейности на талибаните през 2011 и 2012 г.; б) притежава се от Mohammed Qasim Sadozai Khudai Rahim; в) свързано и с Mohammad Naim Barich Khudaidad. Дата на посочване от ООН: 21.11.2012 г.


text:
 27.7.2013
 BG
 Официален вестник на Европейския съюз
 L 202/17
 РЕГЛАМЕНТ ЗА ИЗПЪЛНЕНИЕ (ЕС) No 725/2013 НА КОМИСИЯТА
 от 26 юли 2013 година
 за разрешаване на амониев хлорид като фуражна добавка за преживни животни, котки и кучета (притежател на разрешителното: BASF SE)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда, че добавките за използване при храненето на животните подлежат на разрешаване, и се уреждат основанията и процедурите за издаване на разрешително. В член 10 от посочения регламент се предвижда извършването на повторна оценка на добавките, разрешени съгласно Директива 70/524/ЕИО на Съвета (2).
 (2)
 С Директива 86/525/ЕИО на Комисията (3) амониев хлорид беше разрешен като фуражна добавка за котки и кучета без ограничение във времето и за всички домашни любимци с изключение на котки и кучета — с ограничение във времето в съответствие с Директива 70/524/ЕИО. Впоследствие посочената добавка беше вписана в Регистъра на фуражните добавки като съществуващ продукт в съответствие с член 10, параграф 1 от Регламент (ЕО) No 1831/2003.
 (3)
 В съответствие с член 10, параграф 2 от Регламент (ЕО) No 1831/2003 във връзка с член 7 от същия регламент бе подадено заявление за повторна оценка на амониев хлорид като фуражна добавка за котки и кучета, а в съответствие с член 7 от посочения регламент — и за нова употреба при преживни животни, с искане добавката да се класифицира в категорията „технологични добавки“. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (4)
 Европейският орган за безопасност на храните („Органът“) заключи в становището си от 24 май 2012 г. (4), че при предложените условия на употреба амониевият хлорид не оказва неблагоприятно въздействие върху здравето на животните, човешкото здраве или околната среда. Той призна, че амониевият хлорид е вещество, което силно повишава киселинността на урината, и че като добавка към фуражите за преживни животни, котки и кучета той води до намаляване на рН в урината. Органът не счита за необходимо да бъдат предвидени специфични изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) No 1831/2003.
 (5)
 Оценката на амониев хлорид показва, че условията за разрешителното, определени в член 5 от Регламент (ЕО) No 1831/2003, са изпълнени. Поради това използването на посочената добавка следва да бъде разрешено съгласно предвиденото в приложението към настоящия регламент.
 (6)
 Тъй като няма съображения във връзка с безопасността, които да налагат незабавното прилагане на измененията в условията за издаване на разрешителното, е целесъобразно да се предвиди преходен период, за да се даде възможност на заинтересованите страни да предприемат необходимото с оглед на новите изисквания, произтичащи от разрешителното.
 (7)
 Мерките, предвидени в


text:
настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Разрешаване
 Разрешава се употребата на посочения в приложението амониев хлорид, който спада към категорията „зоотехнически добавки“ и към функционалната група „други зоотехнически добавки“, като добавка при храненето на животните при спазване на определените в приложението условия.
 Член 2
 Преходни мерки
 Посочената в приложението добавка за котки и кучета и съдържащите тази добавка фуражи, които са произведени и етикетирани 16 август 2015 г. съгласно правилата, приложими преди 16 август 2013 г., може да продължи да се пуска на пазара и да се използва до изчерпване на складовите наличности.
 Член 3
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 26 юли 2013 година.
 За Комисията
 Председател
 José Manuel BARROSO
 (1) ОВ L 268, 18.10.2003 г., стр. 29.
 (2) ОВ L 270, 14.12.1970 г., стр. 1.
 (3) ОВ L 310, 5.11.1986 г., стр. 19.
 (4) EFSA Journal (Бюлетин на ЕОБХ) 2012 г.; 10(6):2738.
 ПРИЛОЖЕНИЕ
 Идентификационен номер на добавката
 Наименование на притежателя на разрешителното
 Добавка
 Състав, химична формула, описание, аналитичен метод
 Вид или категория на животните
 Максимална възраст
 Минимално съдържание
 Максимално съдържание
 Други разпоредби
 Срок на валидност на разрешителното
 мг/кг пълноценен фураж със съдържание на влага 12 %
 Категория: зоотехнически добавки. Функционална група: други зоотехнически добавки (намаляване на рН в урината)
 4d8
 BASF SE
 Амониев хлорид
 Състав на добавката
 Амониев хлорид ≥ 99,0 %
 (в твърдо състояние)
 Характеристика на активното вещество
 Амониев хлорид ≥ 99,0 %
 NH4Cl CAS No: 12125-02-9
 Натриев хлорид ≤ 0,5 %
 получен чрез химичен синтез
 Метод за анализ
 (1)
 Количествено определяне на амониевия хлорид във фуражната добавка: титруване с натриев хидроксид (Европейска фармакопея, монография 0007) или титруване със сребърен нитрат (монография на Съвместния експертен комитет на ФАО/СЗО по добавките в храните (СЕКДХ) „Амониев хлорид“).
 Преживни животни
 —
 —
 10 000 за период, който не надвишава три месеца
 5 000 за период, който не надвишава три месеца
 1.
 Добавката се смесва с фуража под формата на премикс.
 2.
 Мерки за безопасност: да се използват средства за дихателна защита, средства за защита на очите, ръкавици и предпазно облекло по време на работа.
 3.
 Сместа от различни източници на амониев хлорид трябва да не надвишава разрешеното максимално равнище за пълноценни фуражи за преживни животни
 16 август 2023 г.
 Котки и кучета
 5 000
 (1) Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.


text:
 27.11.2014
 BG
 Официален вестник на Европейския съюз
 L 341/9
 РЕГЛАМЕНТ ЗА ИЗПЪЛНЕНИЕ (ЕС) No 1265/2014 НА КОМИСИЯТА
 от 26 ноември 2014 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 26 ноември 2014 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 AL
 67,7
 IL
 45,2
 MA
 85,4
 ZZ
 66,1
 0707 00 05
 AL
 57,9
 JO
 203,0
 TR
 134,1
 ZZ
 131,7
 0709 93 10
 MA
 36,3
 TR
 129,5
 ZZ
 82,9
 0805 20 10
 MA
 84,2
 ZZ
 84,2
 0805 20 30, 0805 20 50, 0805 20 70, 0805 20 90
 CN
 59,1
 PE
 74,4
 TR
 68,5
 ZZ
 67,3
 0805 50 10
 TR
 82,2
 ZZ
 82,2
 0808 10 80
 AU
 203,7
 BR
 52,4
 CL
 86,3
 NZ
 96,9
 US
 93,0
 ZA
 148,1
 ZZ
 113,4
 0808 30 90
 CN
 93,1
 US
 201,1
 ZZ
 147,1
 (1) Номенклатура на държавите, определена с Регламент (ЕО) No 1106/2012 на Комисията от 27 ноември 2012 година за прилагане на Регламент (ЕО)


text:
 9.12.2019
 BG
 Официален вестник на Европейския съюз
 L 317/102
 РЕГЛАМЕНТ ЗА ИЗПЪЛНЕНИЕ (ЕС) 2019/2094 НА КОМИСИЯТА
 от 29 ноември 2019 година
 за изменение на Регламент за изпълнение (ЕС) No 540/2011 по отношение на удължаването на срока на одобренията на активните вещества бенфлуралин, димоксистробин, флуазинам, флутоланил, манкоцеб, мекопроп-P, мепикват, метирам, оксамил и пираклостробин
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея от него,
 като има предвид, че:
 (1)
 В част А от приложението към Регламент за изпълнение (ЕС) No 540/2011 на Комисията (2) са посочени активните вещества, които се смятат за одобрени съгласно Регламент (ЕО) No 1107/2009.
 (2)
 С Регламент за изпълнение (ЕС) 2018/1796 на Комисията (3) срокът на одобренията на активните вещества димоксистробин, манкоцеб, мекопроп-P, метирам, оксамил и пираклостробин бе удължен до 31 януари 2020 г.
 (3)
 С Регламент за изпълнение (ЕС) 2019/168 на Комисията (4) срокът на одобренията на активните вещества бенфлуралин, флуазинам, флутоланил и мепикват бе удължен до 29 февруари 2020 г.
 (4)
 В съответствие с Регламент за изпълнение (ЕС) No 844/2012 на Комисията (5) бяха подадени заявления за подновяване на одобренията на посочените вещества.
 (5)
 Поради факта, че оценката на тези вещества е била забавена по независещи от заявителите причини, е възможно срокът на одобренията на посочените активни вещества да изтече, преди да е взето решение за тяхното подновяване. Поради това е необходимо срокът на техните одобрения да бъде удължен.
 (6)
 За целите на член 17, първа алинея от Регламент (ЕО) No 1107/2009, в случаите, в които Комисията следва да приеме регламент, с който не се подновява одобрението на активно вещество, посочено в приложението към настоящия регламент, тъй като не са изпълнени критериите за одобрение, Комисията следва да посочи като дата на изтичане на срока по-късната от двете дати — датата, определена преди влизането в сила на настоящия регламент, или датата на влизане в сила на регламента, с който не се подновява одобрението на активното вещество. В случаите, в които Комисията следва да приеме регламент, с който се подновява одобрението на активно вещество, посочено в приложението към настоящия регламент, Комисията се стреми да определи, по целесъобразност според обстоятелствата, най-ранната възможна дата на прилагане.
 (7)
 Поради това Регламент за изпълнение (ЕС) No 540/2011 следва да бъде съответно изменен.
 (8)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент за изпълнение (ЕС) No 540/2011 се изменя в съответствие с приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 29 ноември 2019 година.
 За


text:
Комисията
 Председател
 Jean-Claude JUNCKER
 (1) ОВ L 309, 24.11.2009 г., стр. 1.
 (2) Регламент за изпълнение (ЕС) No 540/2011 на Комисията от 25 май 2011 г. за прилагане на Регламент (ЕО) No 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
 (3) Регламент за изпълнение (ЕС) 2018/1796 на Комисията от 20 ноември 2018 г. за изменение на Регламент за изпълнение (ЕС) No 540/2011 по отношение на удължаването на срока на одобренията на активните вещества амидосулфурон, бифенокс, хлорпирифос, хлорпирифос-метил, клофентезин, дикамба, дифеноконазол, дифлубензурон, дифлуфеникан, димоксистробин, феноксапроп-Р, фенпропидин, ленацил, манкоцеб, мекопроп-Р, метирам, никосулфурон, оксамил, пиклорам, пираклостробин, пирипроксифен и тритосулфурон (ОВ L 294, 21.11.2018 г., стр. 15).
 (4) Регламент за изпълнение (ЕС) 2019/168 на Комисията от 31 януари 2019 г. за изменение на Регламент за изпълнение (ЕС) No 540/2011 по отношение на удължаването на срока за одобренията на активните вещества абамектин, Bacillus subtilis (Cohn 1872) щам QST 713, Bacillus thuringiensis, подвид Aizawai, Bacillus thuringiensis, подвид Israeliensis, Bacillus thuringiensis, подвид kurstaki, Beauveria bassiana, бенфлуралин, клодинафоп, клопиралид, Cydia pomonella Granulovirus (CpGV), ципродинил, дихлорпроп-P, епоксиконазол, фенпироксимат, флуазинам, флутоланил, фосетил, Lecanicillium muscarium, мепанипирим, мепикват, Metarhizium anisopliae var. anisopliae, метконазол, метрафенон, Phlebiopsis gigantea, пиримикарб, Pseudomonas chlororaphis, щам: MA 342, пириметанил, Pythium oligandrum, римсулфорон, спинозад, Streptomyces K61, тиаклоприд, толклофос-метил, Trichoderma asperellum, Trichoderma atroviride, Trichoderma gamsii, Trichoderma harzianum, триклопир, тринексапак, тритиконазол, Verticillium albo-atrum и цирам (ОВ L 33, 5.2.2019 г., стр. 1).
 (5) Регламент за изпълнение (ЕС) No 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
 ПРИЛОЖЕНИЕ
 Част А от приложението към Регламент за изпълнение (ЕС) No 540/2011 се изменя, както следва:
 1)
 в шестата колона — „Изтичане срока на одобрението“, на ред 57 — „Мекопроп-P“, датата се заменя с „31 януари 2021 г.“;
 2)
 в шестата колона — „Изтичане срока на одобрението“, на ред 81 — „Пираклостробин“, датата се заменя с „31 януари 2021 г.“;
 3)
 в шестата колона — „Изтичане срока на одобрението“, на ред 114 — „Манкоцеб“, датата се заменя с „31 януари 2021 г.“;
 4)
 в шестата колона — „Изтичане срока на одобрението“, на ред 115 — „Метирам“, датата се заменя с „31 януари 2021 г.“;
 5)
 в шестата колона — „Изтичане срока на одобрението“, на ред 116 — „Оксамил“, датата се заменя с „31 януари 2021 г.“;
 6)
 в шестата колона — „Изтичане срока на одобрението“, на ред 128 — „Димоксистробин“, датата се заменя с „31 януари 2021 г.“;
 7)
 в шестата колона — „Изтичане срока на одобрението“, на ред 187 — „Флутоланил“, датата се заменя с „28 февруари 2021 г.“;
 8)
 в шестата колона — „Изтичане срока на одобрението“, на ред 188 — „Бенфлуралин“, датата се заменя с „28 февруари 2021 г.“;
 9)
 в шестата колона — „Изтичане срока на одобрението“, на ред 189 — „Флуазинам“,


text:
 17.11.2020
 BG
 Официален вестник на Европейския съюз
 L 384/2
 РЕГЛАМЕНТ ЗА ИЗПЪЛНЕНИЕ (ЕС) 2020/1711 НА КОМИСИЯТА
 от 10 ноември 2020 година
 за вписване на название в регистъра на защитените наименования за произход и защитените географски указания
 „Szomolyai rövidszárú fekete cseresznye“ (ЗНП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 50, параграф 2, буква а) от Регламент (ЕС) No 1151/2012 заявлението за регистрация на наименованието „Szomolyai rövidszárú fekete cseresznye“, подадено от Унгария, бе публикувано в Официален вестник на Европейския съюз (2).
 (2)
 Тъй като Комисията не получи никакви възражения по член 51 от Регламент (ЕС) No 1151/2012, наименованието „Szomolyai rövidszárú fekete cseresznye“ следва да се регистрира,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се наименованието „Szomolyai rövidszárú fekete cseresznye“ (ЗНП).
 Наименованието, посочено в първата алинея, се използва за идентифициране на продукт от клас 1.6 „Плодове, зеленчуци и зърнени храни, пресни или преработени“ от приложение XI към Регламент за изпълнение (ЕС) No 668/2014 на Комисията (3).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 10 ноември 2020 година.
 За Комисията
 от името на председателя,
 Janusz WOJCIECHOWSKI
 Член на Комисията
 (1) ОВ L 343, 14.12.2012 г., стр. 1.
 (2) ОВ C 235, 17.7.2020 г., стр. 7.
 (3) Регламент за изпълнение (ЕС) No 668/2014 на Комисията от 13 юни 2014 г. за определяне на правила за прилагането на Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


text:
 21.3.2012
 BG
 Официален вестник на Европейския съюз
 L 81/37
 РЕГЛАМЕНТ ЗА ИЗПЪЛНЕНИЕ (ЕС) No 245/2012 НА КОМИСИЯТА
 от 20 март 2012 година
 за изменение на Регламент (ЕО) No 1187/2009 по отношение на износа на мляко и млечни продукти за Доминиканската република
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 170 и член 171, параграф 1 във връзка с член 4 от него,
 като има предвид, че:
 (1)
 В член 27 от Регламент (ЕО) No 1187/2009 на Комисията от 27 ноември 2009 г. за определяне на специалните подробни правила за прилагането на Регламент (ЕО) No 1234/2007 на Съвета по отношение на лицензиите за износ и възстановяванията при износ за мляко и млечни продукти (2) се предвижда, че в рамките на квотата за износ на мляко на прах, открита от Доминиканската република, се дава приоритет на продуктите, попадащи под определени продуктови кодове от номенклатурата за възстановяванията при износ. Това ограничение беше въведено, за да се предотврати подаването на прекалено голям брой заявления за лицензии, който би могъл да доведе до раздробяване на пазара и опасност от загуба на пазарен дял за износителите от Съюза.
 (2)
 Количествата, заявени за квотната 2011/2012 година, бяха за първи път по-малки от наличните количества по квотата. В случай на останали количества е целесъобразно тези количества да се разпределят между заявителите, които желаят да получат по-големи количества от заявените, при условие че гаранцията бъде съответно увеличена.
 (3)
 С оглед да се постигне максимално използване на квотата през следващите години е целесъобразно да се разшири обхватът на заявленията за лицензии, така че да обхваща всички продукти, включени в тарифната квота, предвидена в Споразумението за икономическо партньорство между държавите от Карифорум, от една страна, и Европейската общност и нейните държави-членки, от друга страна (3), чието подписване и временно прилагане бяха одобрени с Решение 2008/805/ЕО на Съвета (4). Освен това по отношение на валидността на лицензиите за износ дерогацията, предвидена в член 6, параграф 2 от Регламент (ЕО) No 1187/2009, следва да не се ограничава само до продуктите, спадащи към една и съща категория продукти, посочена в приложение I към същия регламент, а да бъде разширена до всички продукти, включени в тарифната квота.
 (4)
 Тъй като от 2008 г. възстановяванията при износ са определени на 0, в заявленията за лицензии за износ и в лицензиите следва да се посочват кодовете по Комбинираната номенклатура вместо продуктовите кодове от номенклатурата за възстановяванията. Свързаните с това разпоредби следва да бъдат съответно адаптирани.
 (5)
 За целите на доброто управление е необходимо Комисията да получи уведомление преди 31 август за количеството, за което са издадени лицензии. От друга страна, уведомлението относно разпределените количества е излишно и може да бъде премахнато.
 (6)
 В член 28, параграф 3, буква а) от Регламент (ЕО) No 1187/2009 се предвижда, че заявленията за лицензии за износ отговарят на условията


text:
за приемане само когато заявителите внасят гаранция в съответствие с член 9 от посочения регламент. Следователно изключването на член 9 от посочения регламент, предвидено в член 33, параграф 1 от същия регламент, представлява несъответствие.
 (7)
 Поради това Регламент (ЕО) No 1187/2009 следва да бъде съответно изменен.
 (8)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 1187/2009 се изменя, както следва:
 1)
 В член 27, параграф 2 първата алинея се заменя със следното:
 „Заявления за лицензии могат да се подават за всички продукти, попадащи под кодове по КН 0402 10, 0402 21 и 0402 29.“
 2)
 В член 28, параграф 3 първата алинея се заменя със следното:
 „За да отговарят заявленията на условията за приемане, за един продуктов код в Комбинираната номенклатура може да се подаде само едно заявление за лицензия за износ, а всички заявления трябва да се подадат едновременно до компетентния орган на една-единствена държава-членка.“
 3)
 Член 31 се изменя, както следва:
 а)
 в параграф 1 първата алинея се заменя със следното:
 „В срок до петия работен ден след изтичането на срока за подаване на заявления за лицензии държавите-членки уведомяват Комисията — за всяка от двете части на квотата и за всеки продуктов код от Комбинираната номенклатура — за количествата, за които са подадени заявления за лицензии, или съответно за това, че не са подадени заявления.“;
 б)
 в параграф 2 трета и четвърта алинея се заменят със следното:
 „Ако в резултат на прилагането на коефициента на разпределение се е получило количество за един заявител, което е по-малко от 20 тона, заявителите могат да оттеглят заявленията си. В такива случаи те уведомяват компетентния орган в срок три работни дни от публикуването на решението на Комисията. Гаранцията се освобождава незабавно. Компетентният орган уведомява Комисията в срок осем работни дни от публикуването на решението за количествата, за които са били оттеглени заявленията и за които гаранцията е била освободена, с разбивка по продуктов код от Комбинираната номенклатура.
 Когато заявленията за лицензии са подадени за количества от даден продукт, които не надвишават квотите, посочени в член 28, параграф 1, Комисията разпределя останалите количества пропорционално на заявените количества, като определя коефициент на разпределение. Сумата, получена в резултат на прилагането на коефициента на разпределение, се закръглява надолу с точност до килограм. Операторите уведомяват компетентния орган за допълнителното количество, което приемат, в срок една седмица от публикуването на коефициента на разпределение. Предоставената гаранция бива съответно увеличена.“
 4)
 Член 32 се изменя, както следва:
 а)
 в параграф 1 третата алинея се заменя със следното:
 „В срок до края на февруари държавите-членки уведомяват Комисията за количествата, за които са били издадени лицензии — за всяка от двете части на посочената в член 28, параграф 1 квота и за всеки продуктов код от Комбинираната номенклатура.“;
 б)
 в параграф 2 се добавя следната алинея:
 „За целите на член 6, параграф 2 лицензията за износ е валидна също за всеки от продуктите, попадащи под кодовете, посочени в член 27, параграф 2, първа


text:
алинея.“;
 в)
 параграф 5 се заменя със следното:
 „5. В срок до 31 август всяка година държавите-членки уведомяват Комисията за следните количества — за всяка от двете части на посочената в член 28, параграф 1 квота и за всеки продуктов код от Комбинираната номенклатура — по отношение на предходния 12-месечен период по член 28, параграф 1:
 —
 количеството, за което не са издадени лицензии или лицензиите са анулирани,
 —
 изнесеното количество.“
 5)
 В член 33 параграф 1 се заменя със следното:
 „1. Прилага се глава II, с изключение на членове 7 и 10.“
 Член 2
 Настоящият регламент влиза в сила на третия ден след публикуването му в Официален вестник на Европейския съюз.
 Той се прилага от квотната 2012/2013 година.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 20 март 2012 година.
 За Комисията
 Председател
 José Manuel BARROSO
 (1) ОВ L 299, 16.11.2007 г., стр. 1.
 (2) ОВ L 318, 4.12.2009 г., стр. 1.
 (3) ОВ L 289, 30.10.2008 г., стр. 3.
 (4) ОВ L 289, 30.10.2008 г., стр. 1.


text:
 14.9.2012
 BG
 Официален вестник на Европейския съюз
 L 249/11
 РЕГЛАМЕНТ ЗА ИЗПЪЛНЕНИЕ (ЕС) No 816/2012 НА КОМИСИЯТА
 от 13 септември 2012 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 13 септември 2012 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 MK
 59,9
 ZZ
 59,9
 0707 00 05
 MK
 23,6
 TR
 121,6
 ZZ
 72,6
 0709 93 10
 TR
 112,7
 ZZ
 112,7
 0805 50 10
 AR
 94,3
 BO
 100,6
 CL
 105,1
 TR
 97,0
 UY
 84,1
 ZA
 99,4
 ZZ
 96,8
 0806 10 10
 BA
 58,9
 EG
 180,7
 MK
 53,3
 TN
 197,3
 TR
 117,9
 ZZ
 121,6
 0808 10 80
 AR
 201,7
 BR
 93,9
 CA
 157,8
 CL
 87,0
 NZ
 123,4
 US
 177,6
 ZA
 125,9
 ZZ
 138,2
 0808 30 90
 AR
 196,5
 CN
 49,3
 TR
 121,9
 ZA
 162,3
 ZZ
 132,5
 0809 30
 TR
 162,0
 ZZ
 162,0
 0809 40 05
 BA
 60,9
 HR
 73,9
 IL
 57,6
 TR
 107,6
 XS
 60,5
 ZZ
 72,1
 (1) Номенклатура на държавите, определена с Регламент (ЕО) No 1833/2006 на Комисията (ОВ L


text:
 6.3.2015
 BG
 Официален вестник на Европейския съюз
 L 62/5
 РЕГЛАМЕНТ ЗА ИЗПЪЛНЕНИЕ (ЕС) 2015/358 НА КОМИСИЯТА
 от 3 март 2015 година
 за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Cereza del Jerte (ЗНП)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 53, параграф 1, първа алинея от Регламент (ЕС) No 1151/2012 Комисията разгледа заявлението на Испания за одобрение на изменение в спецификацията на защитеното наименование за произход „Cereza del Jerte“, регистрирано по силата на Регламент (ЕО) Noo1485/2007 на Комисията (2).
 (2)
 Предвид това, че по смисъла на член 53, параграф 2 от Регламент (ЕС) No 1151/2012 въпросното изменение не е несъществено, Комисията публикува в Официален вестник на Европейския съюз
 (3) заявлението за изменение в съответствие с член 50, параграф 2, буква а) от посочения регламент.
 (3)
 Тъй като Комисията не получи никакви възражения по член 51 от Регламент (ЕС) No 1151/2012, изменението в спецификацията следва да бъде одобрено,
 ПРИЕ НАСТОЯЩИЯ РЕГЛАМЕНТ:
 Член 1
 Одобрява се публикуваното в Официален вестник на Европейския съюз изменение в спецификацията на наименованието „Cereza del Jerte“ (ЗНП).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 3 март 2015 година.
 За Комисията,
 от името на председателя,
 Phil HOGAN
 Член на Комисията
 (1) ОВ L 343, 14.12.2012 г., стр. 1.
 (2) Регламент (ЕО) No 1485/2007 на Комисията от 14.12.2007 г. относно регистрацията на някои наименования в Регистъра на защитените наименования за произход и защитените географски указания (Carne de Bísaro Transmontano или Carne de Porco Transmontano (ЗНП), Szegedi szalámi или Szegedi téliszalámi (ЗНП), Pecorino di Filiano (ЗНП), Cereza del Jerte (ЗНП), Garbanzo de Fuentesaúco (ЗГУ), Lenteja Pardina de Tierra de Campos (ЗГУ), Λουκούμι Γεροσκήπου (Loukoumi Geroskipou) (ЗГУ), Skalický trdelník (ЗГУ) (ОВ L 330, 15.12.2007 г., стр. 13).
 (3) ОВ C 387, 1.11.2014 г., стр. 8.


text:
 14.2.2017
 BG
 Официален вестник на Европейския съюз
 L 37/13
 РЕГЛАМЕНТ ЗА ИЗПЪЛНЕНИЕ (ЕС) 2017/249 НА КОМИСИЯТА
 от 1 февруари 2017 година
 за вписване на наименование в регистъра на защитените наименования за произход и защитените географски указания [Folar de Valpaços (ЗГУ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 50, параграф 2, буква а) от Регламент (ЕС) No 1151/2012 заявлението за регистрация на наименованието „Folar de Valpaços“, подадено от Португалия, бе публикувано в Официален вестник на Европейския съюз
 (2).
 (2)
 Тъй като Комисията не получи никакви възражения по член 51 от Регламент (ЕС) No 1151/2012, наименованието „Folar de Valpaços“ следва да бъде регистрирано,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се наименованието „Folar de Valpaços“ (ЗГУ).
 Наименованието по първа алинея се използва за идентифициране на продукт от клас 2.3. Хляб, хлебни изделия, сладкарски и захарни изделия, бисквити и други печива от приложение XI към Регламент за изпълнение (ЕС) No 668/2014 на Комисията (3).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 1 февруари 2017 година.
 За Комисията,
 от името на председателя,
 Phil HOGAN
 Член на Комисията
 (1) ОВ L 343, 14.12.2012 г., стр. 1.
 (2) ОВ C 384, 18.10.2016 г., стр. 19.
 (3) Регламент за изпълнение (ЕС) No 668/2014 на Комисията от 13 юни 2014 г. за определяне на правила за прилагането на Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


text:
 28.10.2011
 BG
 Официален вестник на Европейския съюз
 L 281/12
 РЕГЛАМЕНТ ЗА ИЗПЪЛНЕНИЕ (ЕС) No 1087/2011 НА КОМИСИЯТА
 от 27 октомври 2011 година
 за изменение на Регламент (ЕС) No 185/2010 за установяване на подробни мерки за прилагането на общите основни стандарти за сигурност във въздухоплаването по отношение на системите за откриване на експлозив
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 300/2008 на Европейския парламент и на Съвета от 11 март 2008 г. относно общите правила в областта на сигурността на гражданското въздухоплаване и за отмяна на Регламент (ЕО) No 2320/2002 (1), и по-специално член 4, параграф 3 от него,
 като има предвид, че:
 (1)
 Регламент (ЕС) No 185/2010 на Комисията от 4 март 2010 г. за установяване на подробни мерки за прилагането на общите основни стандарти за сигурност във въздухоплаването (2) съдържа разпоредби относно системите за откриване на експлозив.
 (2)
 Методите и технологиите за откриване на експлозив се развиват с течение на времето. В съответствие с развитието на заплахите за гражданското въздухоплаване, технологичното развитие и натрупания оперативен опит както на равнище ЕС, така и на световно равнище, Комисията следва да преработва технологичните и оперативните разпоредби относно системите за откриване на експлозив.
 (3)
 Поради това Регламент (ЕС) No 185/2010 следва да бъде съответно изменен.
 (4)
 Мерките, предвидени в настоящия регламент, са в съответствие със становището на Комитета по сигурност на гражданското въздухоплаване, създаден по силата на член 19, параграф 1 от Регламент (ЕО) No 300/2008,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент (ЕС) No 185/2010 се изменя в съответствие с приложението към настоящия регламент.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 27 октомври 2011 година.
 За Комисията
 Председател
 José Manuel BARROSO
 (1) ОВ L 97, 9.4.2008 г., стр. 72.
 (2) ОВ L 55, 5.3.2010 г., стр. 1.
 ПРИЛОЖЕНИЕ
 В глава 12 от приложението към Регламент (ЕС) No 185/2010 точка 12.4.2 се заменя със следното:
 „12.4.2. Стандарти за системите за откриване на експлозив
 12.4.2.1.
 Съществуват три стандарта за системите за откриване на експлозив. Подробни разпоредби относно тези стандарти се съдържат в отделно решение на Комисията.
 12.4.2.2.
 Всички системи за откриване на експлозив трябва да отговарят на стандарт 1.
 12.4.2.3.
 Стандарт 1 е валиден до 1 септември 2012 г.
 12.4.2.4.
 Компетентният орган може да разреши системите за откриване на експлозив, отговарящи на стандарт 1, които са инсталирани между 1 януари 2003 г. и 1 септември 2006 г., да продължат да се използват най-късно до 1 януари 2014 г.
 12.4.2.5.
 Стандарт 2 се прилага за всички системи за откриване на експлозив, инсталирани от 1 януари 2007 г. насам, освен при договор за инсталиране на отговаряща на стандарт 1 система, сключен преди 19 октомври 2006 г.
 12.4.2.6.
 Всички системи за откриване на експлозив трябва да отговарят на стандарт 2 не по-късно от 1 септември 2012 г., освен ако се


text:
прилага точка 12.4.2.4.
 12.4.2.7.
 Стандарт 2 е валиден до 1 септември 2020 г.
 12.4.2.8.
 Компетентният орган може да разреши системите за откриване на експлозив, отговарящи на стандарт 2, които са инсталирани между 1 януари 2011 г. и 1 септември 2014 г., да продължат да се използват най-късно до 1 септември 2022 г.
 12.4.2.9.
 Компетентният орган уведомява Комисията, когато разрешава системи за откриване на експлозив, отговарящи на стандарт 2, да продължат да се използват след 1 септември 2020 г.
 12.4.2.10.
 Стандарт 3 се прилага за всички системи за откриване на експлозив, инсталирани след 1 септември 2014 г.
 12.4.2.11.
 Всички системи за откриване на експлозив трябва да отговарят на стандарт 3 не по-късно от 1 септември 2020 г., освен ако се прилага точка 12.4.2.8.“


text:
 15.12.2016
 BG
 Официален вестник на Европейския съюз
 L 340/48
 РЕГЛАМЕНТ ЗА ИЗПЪЛНЕНИЕ (ЕС) 2016/2253 НА КОМИСИЯТА
 от 14 декември 2016 година
 за откриване и управление на тарифни квоти на Съюза за някои селскостопански и преработени селскостопански продукти с произход от Южна Африка
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 58, параграф 1 от него,
 като има предвид, че:
 (1)
 С Решение (ЕС) 2016/1623 от 1 юни 2016 г. (2) Съветът разреши подписването и временното прилагане на Споразумението за икономическо партньорство между Европейския съюз и неговите държави членки, от една страна, и държавите по СИП ЮАОР, от друга страна (3) („Споразумението“).
 (2)
 В Споразумението се предвижда, че митата върху вноса в Съюза на стоки с произход от държавите по СИП ЮАОР се намаляват или премахват в съответствие с графика за премахване на митата в приложение I към Споразумението. В приложение I е предвидено, че за някои стоки с произход от Южна Африка намаляването или премахването на митата се разрешава в рамките на тарифни квоти.
 (3)
 В част 1, раздел Б от приложение I към Споразумението е предвидено, че Съюзът управлява тези тарифни квоти в съответствие с хронологичния ред на постъпване на съответните заявления. Комисията управлява тези тарифни квоти в съответствие с правилата за управление на тарифните квоти, определени в Регламент за изпълнение (ЕС) 2015/2447 на Комисията (4).
 (4)
 В протокол 4 към Споразумението е предвидено, че в случай на временно прилагане на Споразумението от страна на ЕС и ратификация от Южна Африка прилагането на членовете на Споразумението за търговия, развитие и сътрудничество с Южна Африка (5), съдържащи се в дял II относно търговията, в дял III относно свързаните с търговията въпроси и в съответните приложения и протоколи, с изключение на член 31 относно морския транспорт, се спира. Поради това Регламент (ЕО) No 2793/1999 на Съвета (6) следва да спре да се прилага, считано от датата на временното прилагане на Споразумението.
 (5)
 Съгласно член 16 от протокол 3 към Споразумението отстъпките, свързани с достъпа до земеделските пазари, се предоставят само на страната, която подава уведомлението по член 3, параграф 3 от посочения протокол, считано от първо число на месеца, следващ получаването на уведомлението от другата страна. Тъй като такова уведомление беше получено през октомври 2016 г., свързаните с него отстъпки следва да бъдат предоставени, считано от 1 ноември 2016 г.
 С цел да се гарантират ефективното прилагане и управление на тарифните квоти, предоставени съгласно Споразумението, които Комисията ще управлява в съответствие с хронологичния ред на постъпване на съответните заявления, настоящият регламент следва да се прилага от 1 ноември 2016 г.
 (6)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Откриват се тарифни квоти на Съюза за стоки с произход от Южна Африка съгласно посоченото в приложението.
 Член 2
 Тарифните квоти, определени в приложението, се управляват в


text:
съответствие с членове 49 — 54 от Регламент за изпълнение (ЕС) 2015/2447 на Комисията.
 Член 3
 В съответствие с протокол 4 от Споразумението за икономическо партньорство между Европейския съюз и неговите държави членки, от една страна, и държавите по СИП ЮАОР, от друга страна, Регламент (ЕО) No 2793/1999 на Съвета спира да се прилага.
 Член 4
 Настоящият регламент влиза в сила в деня след деня на публикуването му в Официален вестник на Европейския съюз.
 Той се прилага от 1 ноември 2016 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 14 декември 2016 година.
 За Комисията
 Председател
 Jean-Claude JUNCKER
 (1) ОВ L 269, 10.10.2013 г., стр. 1.
 (2) Решение (ЕС) 2016/1623 на Съвета от 1 юни 2016 г. за подписване, от името на Европейския съюз, и временно прилагане на Споразумението за икономическо партньорство между Европейския съюз и неговите държави членки, от една страна, и държавите по СИП ЮАОР, от друга страна (ОВ L 250, 16.9.2016 г., стр. 1).
 (3) ОВ L 250, 16.9.2016 г., стр. 3.
 (4) Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) No 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).
 (5) ОВ L 311, 4.12.1999 г., стр. 3.
 (6) Регламент (ЕО) No 2793/1999 на Съвета от 17 декември 1999 г. за някои процедури за прилагане на Споразумението за търговия, развитие и сътрудничество между Европейската общност и Южноафриканската република (ОВ L 337, 30.12.1999 г., стр. 29).
 ПРИЛОЖЕНИЕ
 Независимо от правилата за тълкуване на Комбинираната номенклатура следва да се счита, че текстът на описанието на стоките има само указателно значение. Преференциалният режим се определя — по смисъла на настоящото приложение — от обхвата на кодовете по КН към момента на приемането на настоящия регламент. Когато пред кодовете по КН има указание „ех“, преференциалният режим се определя чрез прилагане на кода по КН и съответното описание, взети заедно.
 Пореден No
 Код по КН
 Подразделение по ТАРИК
 Описание на продуктите
 Период на квотата
 Обем на квотата (в тонове нетно тегло, ако не е посочено друго)
 Мито в рамките на тарифната квота (% намаление)
 09.1801
 0402 10
 Мляко и сметана, концентрирани или с прибавка на захар или други подсладители, на прах, гранули или други твърди форми, с тегловно съдържание на мазнини, непревишаващо 1,5 %
 От 1.11.2016 г. до 31.12.2016 г.
 83,3
 0
 За всяка следваща година след това от 1.1 до 31.12
 500
 09.1802
 0405 10
 Масло
 От 1.11.2016 г. до 31.12.2016 г.
 83,3
 0
 За всяка следваща година след това от 1.1 до 31.12
 500
 09.1804
 0811 10 90
 Ягоди, замразени
 От 1.11.2016 г. до 31.12.2016 г.
 377,5 (1)
 0
 За всяка следваща година след това от 1.1 до 31.12
 385 (2)
 09.1806
 1701 13 10
 1701 14 10
 1701 99 10
 Захар от захарна тръстика, предназначена за рафиниране, и бяла захар, без ароматизиращи или оцветяващи добавки
 От 1.11.2016


text:
г. до 31.12.2016 г.
 8 333
 0
 За всяка следваща година след това от 1.1 до 31.12
 50 000
 09.1808
 1701 13 10
 1701 14 10
 Захар от захарна тръстика, предназначена за рафиниране, без ароматизиращи или оцветяващи добавки
 От 1.11.2016 г. до 31.12.2016 г.
 16 667
 0
 За всяка следваща година след това от 1.1 до 31.12
 100 000
 09.1818
 1702 30 50
 Глюкоза и сироп от глюкоза, под формата на бял кристален прах, дори агломерирани, несъдържащи фруктоза или съдържащи тегловно в сухо състояние по-малко от 20 % фруктоза
 От 1.11.2016 г. до 31.12.2016 г.
 83,3
 0
 За всяка следваща година след това от 1.1 до 31.12
 500
 09.1820
 2007 91 30
 Конфитюри, желета от плодове, мармалади, пюрета или каши от цитрусови плодове, с тегловно съдържание на захар, превишаващо 13 %, но непревишаващо 30 %
 От 1.11.2016 г. до 31.12.2016 г.
 16,7
 50 % от НОН
 За всяка следваща година след това от 1.1 до 31.12
 100
 09.1822
 2007 99 39
 16
 17
 18
 19
 22
 24
 26
 27
 29
 30
 32
 34
 39
 40
 46
 47
 54
 56
 Плодови пюрета от круши, кайсии, праскови (включително нектарини) или смеси (с изключение на тропически плодове), получени чрез прецеждане през сито и след това нагрявани във вакуум до завиране, чиято консистенция и химичен състав не са променени от топлинната обработка; круши, кайсии, праскови (включително нектарини) или смеси (с изключение на тропически плодове), приготвени или консервирани, без прибавка на алкохол
 От 1.11.2016 г. до 31.12.2016 г.
 57 156 (3)
 От 1.11.2016 г. до 31.12.2016 г.: 45 % от НОН
 От 1.1.2017 г. до 31.12.2017 г.: 41 % от НОН
 От 1.1.2018 г. до 31.12.2018 г.: 36 % от НОН
 От 1.1.2019 г. до 31.12.2019 г.: 32 % от НОН
 От 1.1.2020 г. до 31.12.2020 г.: 27 % от НОН
 От 1.1.2021 г. до 31.12.2021 г.: 23 % от НОН
 От 1.1.2022 г. до 31.12.2022 г.: 18 % от НОН
 От 1.1.2023 г. до 31.12.2023 г.: 14 % от НОН
 От 1.1.2024 г. до 31.12.2024 г.: 9 % от НОН
 От 1.1.2025 г. до 31.12.2025 г.: 5 % от НОН
 От 1.1.2026 г. до 31.12.2026 г.: 0
 За всяка следваща година след това от 1.1 до 31.12
 57 156
 2007 99 50
 41
 42
 43
 45
 47
 49
 51
 52
 53
 62
 64
 67
 2007 99 97
 32
 33
 35
 37
 38
 39
 40
 41
 42
 44
 46
 48
 52
 57
 62
 2008 40 51
 2008 40 59
 2008 40 71
 2008 40 79
 2008 40 90
 2008 50 61
 2008 50 69
 2008 50 71
 2008 50 79
 2008 50 92
 2008 50 98
 2008 70 61
 2008 70 69
 2008 70 71
 2008 70 79
 2008 70 92
 2008 70 98
 2008 97 59
 2008 97 74
 2008 97 78
 2008 97 98
 09.1824
 2007 99 39
 43
 44
 Плодови пюрета от тропически плодове, получени чрез прецеждане през сито и след това нагрявани във вакуум до завиране, чиято консистенция и химичен състав не са променени от топлинната обработка; тропически плодове, приготвени или


text:
консервирани, без прибавка на алкохол
 От 1.11.2016 г. до 31.12.2016 г.
 2 960 (4)
 50 % от НОН
 2008 97 72
 За всяка следваща година след това от 1.1 до 31.12
 3 020 (5)
 09.1826
 2009 11 99
 Замразен сок от портокали
 От 1.11.2016 г. до 31.12.2016 г.
 1 036 (6)
 0
 За всяка следваща година след това от 1.1 до 31.12
 1 057 (7)
 09.1829
 2009 71
 2009 79
 Сок от ябълки
 От 1.11.2016 г. до 31.12.2016 г.
 3 478 (8)
 50 % от НОН
 За всяка следваща година след това от 1.1 до 31.12
 3 595 (9)
 09.1830
 2102 10 90
 Активни маи, различни от селекционирани щамови маи и хлебни маи
 От 1.11.2016 г. до 31.12.2016 г.
 58,3
 0
 За всяка следваща година след това от 1.1 до 31.12
 350
 09.1891
 2204 21 93
 19
 29
 31
 Вина с действително алкохолно съдържание по обем, непревишаващо 18 % vol.
 От 1.11.2016 г. до 31.12.2016 г.
 60 105 000 литра (10)
 0
 2204 21 94
 19
 29
 31
 61
 71
 81
 2204 21 95
 11
 21
 31
 2204 21 96
 11
 21
 31
 61
 71
 81
 2204 21 97
 11
 21
 31
 2204 21 98
 11
 21
 31
 61
 71
 81
 2204 29 93
 10
 20
 30
 2204 29 94
 21
 31
 71
 81
 2204 29 95
 10
 20
 30
 2204 29 96
 21
 31
 71
 81
 2204 29 97
 10
 20
 30
 2204 29 98
 21
 31
 71
 81
 09.1892
 2204 21 93
 19
 29
 31
 Вина, в съдове с вместимост, непревишаваща 2 l, с действително алкохолно съдържание по обем, непревишаващо 18 % vol. (11)
 От 1.1.2017 г. до 31.12.2017 г. и за всяка следваща година след това от 1.1 до 31.12
 77 741 300 (12)
 0
 2204 21 94
 19
 29
 31
 61
 71
 81
 2204 21 95
 11
 21
 31
 2204 21 96
 11
 21
 31
 61
 71
 81
 2204 21 97
 11
 21
 31
 2204 21 98
 11
 21
 31
 61
 71
 81
 09.1893
 2204 21 93
 19
 29
 31
 Вина с действително алкохолно съдържание по обем, непревишаващо 18 % vol.
 От 1.1.2017 г. до 31.12.2017 г. и за всяка следваща година след това от 1.1 до 31.12
 33 317 700 литра (13)
 0
 2204 21 94
 19
 29
 31
 61
 71
 81
 2204 21 95
 11
 21
 31
 2204 21 96
 11
 21
 31
 61
 71
 81
 2204 21 97
 11
 21
 31
 2204 21 98
 11
 21
 31
 61
 71
 81
 2204 29 93
 10
 20
 30
 2204 29 94
 21
 31
 71
 81
 2204 29 95
 10
 20
 30
 2204 29 96
 21
 31
 71
 81
 2204 29 97
 10
 20
 30
 2204 29 98
 21
 31
 71
 81
 09.1894
 2207
 Етилов алкохол, неденатуриран, с алкохолно съдържание по обем 80 % vol. или повече; етилов алкохол и дестилати, денатурирани, с всякакво алкохолно съдържание
 От 1.11.2016 г. до 31.12.2016 г.
 13 333
 0
 За всяка следваща година след това от 1.1 до 31.12
 80 000
 (1) Обемът на тарифната квота се намалява с количеството,


text:
внесено през 2016 г. в рамките на тарифна квота 09.1811.
 (2) От 1.1.2018 г. обемът се увеличава със 7,5 метрични тона годишно.
 (3) Обемът на тарифната квота се намалява с количеството, внесено през 2016 г. в рамките на тарифни квоти 09.1813 и 09.1815.
 (4) Обемът на тарифната квота се намалява с количеството, внесено през 2016 г. в рамките на тарифна квота 09.1817.
 (5) От 1.1.2018 г. обемът се увеличава с 60 метрични тона годишно.
 (6) Обемът на тарифната квота се намалява с количеството, внесено през 2016 г. в рамките на тарифна квота 09.1819.
 (7) От 1.1.2018 г. обемът се увеличава с 21 метрични тона годишно.
 (8) Обемът на тарифната квота се намалява с количеството, внесено през 2016 г. в рамките на тарифна квота 09.1821.
 (9) От 1.1.2018 г. до 31.12.2026 г. обемът се увеличава със 117 метрични тона годишно. От 1.1.2027 г. обемът се увеличава със 70,5 метрични тона годишно.
 (10) Обемът на тарифната квота се намалява с количеството, внесено през 2016 г. в рамките на тарифна квота 09.1825.
 (11) От 1.9 до 31.12 на всяка година тази тарифна квота може да бъде използвана също за вина при всякаква вместимост на съда, с действително алкохолно съдържание по обем, непревишаващо 18 % vol.
 (12) От 1.1.2018 г. обемът се увеличава със 741 300 литра годишно.
 (13) От 1.1.2018 г. обемът се увеличава с 317 700 литра годишно.


text:
 8.7.2017
 BG
 Официален вестник на Европейския съюз
 L 177/32
 РЕГЛАМЕНТ ЗА ИЗПЪЛНЕНИЕ (ЕС) 2017/1235 НА КОМИСИЯТА
 от 6 юли 2017 година
 за изменение за 270-и път на Регламент (ЕО) No 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
 като има предвид, че:
 (1)
 В приложение I към Регламент (ЕО) No 881/2002 са изброени лицата, групите и образуванията, обхванати от мерките за замразяване на средства и икономически ресурси съгласно посочения регламент.
 (2)
 На 3 юли 2017 г. Комитетът по санкциите към Съвета за сигурност на Организацията на обединените нации реши да извади три физически лица от списъка на лицата, групите и образуванията, спрямо които следва да се прилага замразяването на средства и икономически ресурси. Поради това приложение I към Регламент (ЕО) No 881/2002 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 881/2002 се изменя в съответствие с приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 6 юли 2017 година.
 За Комисията,
 от името на председателя,
 Началник на Службата за инструментите в областта на външната политика
 (1) ОВ L 139, 29.5.2002 г., стр. 9.
 ПРИЛОЖЕНИЕ
 В категорията „Физически лица“ от приложение I към Регламент (ЕО) No 881/2002 се заличават следните вписвания:
 „Ahmad Zerfaoui (известен още като: а) Abdullah, б) Abdalla, в) Smail, г) Abu Khaoula, д) Abu Cholder, е) Nuhr). Дата на раждане: 15.7.1963 г. Място на раждане: Chréa, Алжир. Гражданство: алжирско. Други сведения: а) Бивш член на организацията на Ал Кайда в ислямския Магреб, б) Потвърдено е, че е починал в Северно Мали на 19.9.2006 г. Дата на определянето, посочена в член 2а, параграф 4, буква б): 3.5.2004 г.“
 „Dhou El-Aich (известен още като: Abdel Hak). Дата на раждане: 5.8.1964 г. Място на раждане: Blida, Алжир. Гражданство: алжирско. Други сведения: Потвърдено е, че е починал в Чад на 8.3.2004 г. Дата на определянето, посочена в член 2а, параграф 4, буква б): 3.5.2004 г.“
 „Hacene Allane (наричан още: a) Hassan the Old (Стария Хасан), б) Al Sheikh Abdelhay, в) Boulahia, г) Abu al-Foutouh, д) Cheib Ahcéne). Дата на раждане: 17.1.1941 г. Място на раждане: Médéa, Алжир. Гражданство: алжирско. Други сведения: Потвърдено е, че е починал на 16.4.2004 г. в Северен Нигер. Дата на определянето, посочена в член 2а, параграф 4, буква б): 3.5.2004 г.“


text:
 20.2.2013
 BG
 Официален вестник на Европейския съюз
 L 47/1
 РЕГЛАМЕНТ ЗА ИЗПЪЛНЕНИЕ (ЕС) No 139/2013 НА КОМИСИЯТА
 от 7 януари 2013 година
 за определяне на ветеринарно-санитарните условия за внос на някои птици в Съюза и на карантинните условия за този внос
 (кодифициран текст)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския Съюз,
 като взе предвид Директива 91/496/ЕИО на Съвета от 15 юли 1991 г. за определяне на принципите на организация на ветеринарните проверки на животни, въведени в Общността от трети страни, и за изменение на директиви 89/662/ЕИО, 90/425/ЕИО и 90/675/ЕИО (1), и по-специално член 10, параграф 3, втора алинея и член 10, параграф 4, втора алинея, буква б) от нея,
 като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (2), и по-специално член 17, параграф 2, буква б) и член 17, параграф 3, както и член 18, параграф 1, първо и четвърто тире,
 като има предвид, че:
 (1)
 Регламент (ЕО) No 318/2007 на Комисията от 23 март 2007 г. за определяне на ветеринарно-санитарните условия за внос на някои птици в Общността и на съответните карантинни срокове (3) е бил неколкократно и съществено изменян (4). С оглед постигане на яснота и рационалност посоченият регламент следва да бъде кодифициран.
 (2)
 В резултат на появата на огнища на азиатския вирус на високопатогенна инфлуенца по птиците в Югоизточна Азия през 2004 г. Комисията прие няколко решения за забрана, между които и за вноса на птици, различни от домашни, от засегнатите трети страни.
 (3)
 С цел да състави списък на опасностите, свързани с вноса на птици, отглеждани на закрито, на 13 април 2005 г. Комисията поиска от Европейския орган за безопасност на храните (ЕОБХ) да представи научно становище относно рисковете, свързани с вноса от трети страни на птици, уловени от дивата природа, и птици, отгледани на закрито.
 (4)
 В резултат на това искане, на срещата си на 26 и 27 октомври 2006 г. групата на ЕОБХ по здравето на животните и хуманното отношение към тях прие научно становище относно опасностите за здравето и хуманното отношение към животните, свързани с вноса в Съюзa на диви птици, различни от домашни. Научното становище набелязва приложими средства и възможности, които могат да намалят установените опасности за здравето на животните, свързани с вноса на птици, различни от домашни.
 (5)
 Една от препоръките, изложени в научното становище на ЕОБХ, е свързана с контрола, осъществяван в третите страни, изнасящи за Съюза птици, различни от домашни. Подобренията на етапа на износа би следвало да имат най-голямо значение за намаляване на вероятността в Съюза да влязат заразени птици. Поради тази причина в настоящия регламент условията за внос следва да бъдат формулирани по такъв начин, че да бъде разрешен само вносът от трети страни, които имат разрешение за внос в Съюза на такива птици.
 (6)


text:
Друга препоръка на ЕОБХ е свързана с вноса на птици, уловени от дивата природа. Научното становище идентифицира риска, свързан с тези птици, които могат да бъдат заразени чрез латерално разпространяване на болестта от други заразени диви птици и от заразената среда, както и чрез разпространяване на болестта от заразен птичарник. Като се има предвид ролята на дивите прелетни птици в разпространението на инфлуенцата по птиците от Азия към Европа през 2005 г. и 2006 г., е уместно вносът на птици, различни от домашни, да се ограничи само до птици, отгледани на закрито.
 (7)
 Невинаги е възможно да се направи сигурно разграничение между птиците, уловени от дивата природа, и тези, отгледани на закрито. И към двата типа могат да се приложат методи на маркиране, без да е възможно да се установи разликата. Поради това е уместно вносът на птици, различни от домашни, да се ограничи до предприятия за разплод, притежаващи одобрение за износ, издадено от компетентните органи на съответните трети страни на износ, както и да се установят определени минимални условия за издаването на такова одобрение.
 (8)
 Внесените птици следва да се транспортират директно до одобрено карантинно депо или център в държава-членка, където следва да останат до изключване на вероятността от заразяване с вирус на инфлуенца по птиците или нюкасълска болест.
 (9)
 В случай на съмнение за инфлуенца по птиците или нюкасълска болест в одобрено карантинно депо или в отделение на одобрен карантинен център, целесъобразно е преди да се предприеме умъртвяване и унищожаване на птиците в засегнатите места да се изчака, докато съмнението не бъде потвърдено, за да се изключи всяка друга причина за симптоми за заболяване.
 (10)
 За да се вземе предвид опитът, натрупан в борбата с инфлуенцата по птиците, бе приета Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (5). На основание посочената директива бе прието Решение 2006/437/ЕО на Комисията от 4 август 2006 г. за одобряване на Наръчник за диагностика на инфлуенца по птиците, предвиден в Директива 2005/94/ЕО на Съвета (6) (наръчник по диагностика), определящ на съюзно равнище процедурите за диагностициране, методите за вземане на проби и критериите за оценка на резултатите от лабораторните изследвания с цел потвърждаване на появата на инфлуенца по птиците. Посоченото решение следва да бъде взето предвид по отношение на режимите на изследване за инфлуенца по птиците в одобрените карантинни депа и центрове.
 (11)
 Уместно е да се определят по-нататъшни процедури за внос, свързани с преноса от граничния контролен пункт до одобреното карантинно депо или център след влизането в Съюза, за да се гарантира, че внесените птици ще пристигнат в определеното карантинно депо или център в рамките на разумен период от време.
 (12)
 Одобрените карантинни депа или центрове, списъкът на които трябва да се публикува от държавите-членки, следва да отговарят на определени минимални условия.
 (13)
 Някои видове внос на птици са обхванати от други законодателни актове на Съюза, поради което те следва да бъдат изключени от приложното поле на настоящия регламент.
 (14)
 Рискът за здравето на животните,


text:
който могат да представляват състезателните гълъби, донесени в Съюза с цел да бъдат пуснати отново, за да могат да се върнат в обичайното си местообитание, е такъв, че те следва да бъдат изключени от приложното поле на настоящия регламент.
 (15)
 Освен това в някои трети страни съществуват ветеринарно-санитарни условия, които са еднакви с тези, предвидени в законодателството на Съюза. Поради това вносът на птици от такива страни следва да бъде изключен от приложното поле на настоящия регламент.
 (16)
 Следва да се обмислят и някои дерогации по отношение на птиците, за които е установено, че са заразени с нископатогенна инфлуенца по птиците и нюкасълска болест в одобреното карантинно депо или център, в случаите, в които появата на болестта не представлява опасност за здравето на животните в Съюза.
 (17)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Предмет
 Настоящият регламент определя ветеринарно-санитарните условия за внос в Съюза на някои птици от трети страни и части от същите, посочени в приложение I, както и карантинните условия за такъв внос.
 Член 2
 Приложно поле
 Настоящият регламент се прилага за животни от вида птици.
 Настоящият регламент не се прилага за:
 а)
 домашни птици;
 б)
 птици, внасяни за програми за съхраняване на природата, одобрени от компетентните органи в държавата-членка по местоназначение;
 в)
 домашните любимци, посочени в член 1, трета алинея от Директива 92/65/ЕИО, придружаващи собственика си;
 г)
 птици, предназначени за зоологически градини, циркове, увеселителни паркове или опити;
 д)
 птици, предназначени за органи, институти или центрове, одобрени в съответствие с член 13 от Директива 92/65/ЕИО;
 е)
 състезателни гълъби, доведени на територията на Съюза от съседна трета страна, където е обичайното им местообитание, с цел да бъдат пуснати незабавно с очакването, че ще отлетят обратно към съответната трета страна;
 ж)
 птици, внесени от Андора, Лихтенщайн, Монако, Норвегия, Сан Марино, Швейцария и Ватикана.
 Член 3
 Определения
 За целите на настоящия регламент се прилагат определенията от Директива 2005/94/ЕО с изключение на определението за домашни птици в член 2, точка 4 от посочената директива. За целите на настоящия регламент „домашни птици“ означава кокошки, пуйки, токачки, патици, гъски, пъдпъдъци, гълъби, фазани, яребици и щраусоподобни (Ratitae), отглеждани или държани на закрито за разплод, производство на месо или яйца за консумация, или за попълване на запасите от дивеч.
 Прилагат се и следните определения:
 а)
 „птици“ означава животни от вида птици, различни от тези, посочени в член 2, втора алинея;
 б)
 „одобрено предприятие за разплод“ означава:
 i)
 място, използвано изключително за разплод на птици; и
 ii)
 място, което е проверено и одобрено от компетентния орган на третата държава износителка в съответствие с условията, предвидени в член 4 и приложение II;
 в)
 „птици, отглеждани на закрито“ означава птици, които не са уловени от дивата природа, а са родени и отгледани на закрито от родители, чифтосани, или чиито гамети са предадени по друг начин в условия на плен;
 г)
 „безшевно затворен пръстен“ означава пръстен или лента във формата на непрекъснат кръг, без нарушавания или връзки и без никакви направени прекъсвания,


text:
с такава големина, че да не може да бъде свален, след като кракът на птицата е израснал до максималния си размер, поставен на крака в първите дни от живота на птицата и произведен за целта на търговски принцип;
 д)
 „одобрено карантинно депо“ означава място, различно от карантинните центрове:
 i)
 в което се осъществява карантина на внесените птици;
 ii)
 което е проверено и одобрено от компетентните органи като съответстващо на минималните условия, предвидени в член 6 и приложение IV;
 е)
 „одобрен карантинен център“ означава място:
 i)
 в което се осъществява карантина на внесените птици;
 ii)
 съдържа няколко отделения, разделени оперативно и физически едно от друго, като всяко отделение съдържа птици само от една пратка, с едно и също здравословно състояние и поради това съставлява една епидемиологична единица;
 iii)
 което е проверено и одобрено от компетентните органи като съответстващо на минималните условия, предвидени в член 6 и приложение IV;
 ж)
 „индикаторна група птици“ означава домашни птици, използвани като диагностично помагало по време на карантина;
 з)
 „наръчник за диагностика“ означава Наръчника за диагностика на инфлуенцата по птиците, установен в приложението към Решение 2006/437/ЕО.
 Член 4
 Одобрено предприятие за разплод
 Одобрените предприятия за разплод отговарят на следните условия:
 а)
 предприятието за разплод трябва да е одобрено от компетентния орган в съответствие с условията, определени в приложение II, и да е получило съответен номер на одобрение;
 б)
 номерът на одобрението трябва да бъде съобщен на Комисията от компетентния орган;
 в)
 името и номерът на одобрението на предприятието за разплод трябва да са включени в списъка на предприятията за разплод, съставен от Комисията;
 г)
 компетентният орган отнема незабавно или прекратява одобрението на предприятието за разплод, ако то престане да отговаря на условията, определени в приложение II, и уведомява незабавно Комисията за това.
 Член 5
 Условия за внос
 Вносът на птици е разрешен само ако птиците отговарят на следните условия:
 а)
 птиците са отгледани на закрито;
 б)
 птиците произхождат от третите страни или частите от тях, посочени в приложение I;
 в)
 птиците идват от одобрени предприятия за разплод, които отговарят на условията, определени в член 4;
 г)
 птиците са били подложени на лабораторно изследване за наличие на вируси от 7 до 14 дни преди изпращането им с отрицателен резултат за всички вируси на инфлуенца по птиците и нюкасълска болест;
 д)
 птиците не са били ваксинирани срещу инфлуенца по птиците;
 е)
 птиците са придружени от ветеринарен здравен сертификат, съответстващ на образеца, установен в приложение III („ветеринарен здравен сертификат“);
 ж)
 птиците са идентифицирани с индивидуален идентификационен номер посредством уникален маркиран безшевно затворен пръстен или микрочип в съответствие с член 66, параграф 2 от Регламент (ЕО) No 865/2006 на Комисията (7);
 з)
 индивидуалният идентификационен номер на пръстена или микрочипа, предвиден в буква ж), трябва да съдържа поне следното:
 —
 кода по ISO на третата страна износителка, извършила идентификацията;
 —
 уникален сериен номер;
 и)
 индивидуалният идентификационен номер, предвиден в буква ж), трябва да е вписан във ветеринарния здравен сертификат;
 й)
 птиците се транспортират в нови контейнери с външно индивидуално обозначение, чийто идентификационен номер трябва да съответства на идентификационния номер, посочен във


text:
ветеринарния здравен сертификат.
 Член 6
 Одобрени карантинни депа и центрове
 Одобрените карантинни депа и центрове отговарят на минималните условия, определени в приложение IV.
 Всяка държава-членка съставя и актуализира списък на одобрените карантинни депа и центрове и на техните номера на одобрение и го предоставя на Комисията, останалите държави-членки и на обществеността.
 Член 7
 Директно транспортиране на птици до одобрените карантинни депа или центрове
 Птиците се транспортират директно от граничния контролен пункт до одобреното карантинно депо или център в клетки или кафези.
 Общото време на пътуване от граничния пункт до карантинното депо или център обичайно не надвишава девет часа.
 Когато за пътуването се използват превозни средства, те трябва да са запечатани от компетентните органи с печат, неподлежащ на фалшифициране.
 Член 8
 Атестация
 Вносителите или техните представители представят писмена атестация, удостоверяваща, че птиците ще бъдат приети за карантина; атестацията е съставена на официалния език на държавата-членка, в която се влиза, и е подписана от лицето, отговарящо за карантинното депо или карантинния център.
 Атестацията трябва да:
 а)
 посочва ясно името, адреса и номера на одобрението на карантинното депо или центъра;
 б)
 пристигне в граничния контролен пункт по пощата или по факс преди времето на пристигане на пратката при пункта или да бъде представена от вносителя или неговия представител, преди птиците да бъдат освободени от граничния контролен пункт.
 Член 9
 Транзит на птици в Съюза
 В случаите, когато птиците се въвеждат в Съюза през държава-членка, различна от държавата по местоназначение, трябва да бъдат взети всички мерки, за да се гарантира, че пратката ще достигне до държавата-членка по местоназначение.
 Член 10
 Проследяване на транспортирането на птици
 1. В случаите, за които законодателството на Съюза предвижда проследяване на птиците от граничния контролен пункт до одобреното карантинно депо или център на местоназначение, се предвижда следният обмен на информация:
 а)
 официално упълномощеният ветеринарен лекар, отговарящ за граничния контролен пункт, уведомява чрез мрежата Traces компетентния орган, отговарящ за одобреното карантинно депо или център на местоназначението на пратката, относно мястото на произход и местоназначението на птиците;
 б)
 в срок от един работен ден от датата на пристигане на пратката в одобреното карантинно депо или център лицето, отговарящо за това карантинно депо или център по местоназначение, уведомява чрез електронна поща или по факс официално упълномощения ветеринарен лекар, отговарящ за одобреното карантинно депо или център по местоназначение, че пратката е пристигнала на местоназначението си;
 в)
 в срок от три работни дни от датата на пристигане на пратката в одобреното карантинно депо или център официално упълномощеният ветеринарен лекар, отговарящ за това карантинно депо или център по местоназначение на пратката, уведомява чрез мрежата Traces официално упълномощения ветеринарен лекар, отговарящ за граничния контролен пункт, известил първоначално за пристигането на пратката, че пратката е пристигнала на местоназначението си.
 2. Ако компетентният орган, отговарящ за граничния контролен пункт, получи потвърждение, че птиците, за които е декларирано, че са насочени към одобрено карантинно депо или център, не са пристигнали на местоназначението си до три работни дни от очакваната дата на пристигане на пратката в карантинното депо или център, компетентният орган предприема подходящи мерки по отношение на лицето, отговарящо


text:
за пратката.
 Член 11
 Карантинни разпоредби
 1. Птиците трябва да се поставят под карантина за най-малко 30 дни в одобрено карантинно депо или център („карантина“).
 2. Най-малко при започването и изтичането на карантината за всяка пратка официално упълномощеният ветеринарен лекар проверява условията на карантината, включително докладите за смъртността, и провежда клинична проверка на птиците в одобреното карантинно депо или във всяко отделение на одобрения карантинен център.
 Официално упълномощеният ветеринарен лекар може да извършва по-чести проверки, ако развитието на болестта налага това.
 Член 12
 Преглед, вземане на проби и изследвания, извършвани за всяка пратка по време на карантината
 1. След пристигането на птиците, които са в карантина, трябва да се изпълнят процедурите за преглед, вземане на проби и изследвания за инфлуенца по птиците и нюкасълска болест, определени в приложение V.
 2. Когато се използва индикаторна група птици, индикаторната група птици в одобреното карантинно депо или във всяко отделение на одобрения карантинен център трябва да включва най-малко 10 птици.
 3. Птиците от индикаторната група, използвани за преглед, вземане на проби и изследвания, трябва да:
 а)
 са на възраст най-малко три седмици и да се използват само веднъж за тези цели;
 б)
 имат маркировъчен пръстен на крака за целите на идентификацията или да бъдат идентифицирани с друг неотстраним идентификационен знак;
 в)
 са неваксинирани и серонегативни за инфлуенца по птиците и нюкасълска болест за период от 14 дни преди началната дата на карантината;
 г)
 бъдат поставени в одобреното карантинно депо или в отделение на одобрения карантинен център преди пристигането на птиците в общото пространство, и възможно най-близо до птиците по такъв начин, че да се осигури близък контакт между индикаторната група и екскрементите на птиците, поставени под карантина.
 Член 13
 Действия в случай на съмнение за болест в одобрено карантинно депо или център
 1. Ако през карантинния период в одобрено карантинно депо възникне съмнение, че една или повече птици и/или птици от индикаторната група са заразени с инфлуенца по птиците или нюкасълска болест, се предприемат следните мерки:
 а)
 компетентният орган поставя одобреното карантинно депо под официален надзор;
 б)
 от птиците под съмнение и от птиците от индикаторната група се вземат проби за вирусологичното изследване, предвидено в точка 2 от приложение V, и те се изследват по съответния начин;
 в)
 птици не постъпват във и не напускат одобреното карантинно депо, докато съмнението не бъде отхвърлено.
 2. Ако съмнението за инфлуенца по птиците или нюкасълска болест в засегнатото одобрено карантинно депо, посочено в параграф 1, се потвърди, се предприемат следните мерки:
 а)
 всички птици и птиците от индикаторната група в одобреното карантинно депо се умъртвяват и унищожават;
 б)
 одобреното карантинно депо се почиства и дезинфекцира;
 в)
 птици не постъпват в одобреното карантинно депо до 21 дни след последното почистване и дезинфекциране.
 3. Ако през карантинния период в одобрения карантинен център възникне съмнение, че една или повече птици и/или птици от индикаторната група в отделение на карантинния център са заразени с инфлуенца по птиците или нюкасълска болест, се предприемат следните мерки:
 а)
 компетентният орган поставя одобрения карантинен център под официален надзор;
 б)
 от птиците под съмнение и


text:
от птиците от индикаторната група се вземат проби за вирусологичното изследване, предвидено в точка 2 от приложение V, и се изследват по съответния начин;
 в)
 птици не постъпват във и не напускат одобрения карантинен център, докато съмнението не бъде отхвърлено.
 4. Ако съмнението за инфлуенца по птиците или нюкасълска болест в засегнатото отделение на одобрения карантинен център, посочено в параграф 3, се потвърди, се предприемат следните мерки:
 а)
 всички птици и птиците от индикаторната група в засегнатото отделение на одобрения карантинен център се умъртвяват и унищожават;
 б)
 засегнатото отделение се почиства и дезинфекцира;
 в)
 вземат се следните проби:
 i)
 там, където се използва индикаторна група птици: от индикаторните групи в другите карантинни отделения трябва да се вземат проби за серологичното изследване, предвидено в приложение V, но не по-рано от 21 дни след последното почистване и дезинфекциране на засегнатото отделение; или
 ii)
 там, където не е използвана индикаторна група птици: в срок от 7 до 15 дни след последното почистване и дезинфекциране от птиците от другите карантинни отделения трябва да се вземат проби за вирусологичното изследване, предвидено в точка 2 от приложение V;
 г)
 птиците не напускат одобрения карантинен център, докато не бъде потвърдено, че резултатите от пробите, предвидени в буква в), са отрицателни.
 5. Държавите-членки уведомяват Комисията за всички мерки, предприети съгласно настоящия член.
 Член 14
 Дерогации във връзка с положителни резултати за нископатогенна инфлуенца по птиците или нюкасълска болест, установени в одобрено карантинно депо или център
 1. Когато по време на карантината за една или повече птици и/или индикаторна група птици се установи, че са заразени с нископатогенна инфлуенца по птиците (НПИП) или нюкасълска болест, компетентният орган може, на базата на оценка на риска, да предостави дерогации от мерките, предвидени в член 13, параграф 2, буква а) и параграф 4, буква а), ако тези дерогации не застрашават контрола над болестта („дерогация“).
 Държавите-членки уведомяват незабавно Комисията за всички такива дерогации.
 2. Ако при проверка, извършена от официално упълномощения ветеринарен лекар на одобрено карантинно депо или център, получили дерогация, се установи зараза на една или повече птици и/или индикаторна група птици с НПИП или нюкасълска болест, се прилагат мерките, предвидени в параграфи 3–7.
 Държавите-членки уведомяват незабавно Комисията за всички такива мерки.
 3. В случай на положителен резултат за НПИП, вместо стандартните проби, предвидени в наръчника за диагностика, трябва да се вземат следните проби за лабораторен анализ 21 дни след датата на последния положителен резултат за НПИП, констатиран в одобреното карантинно депо или от всяко отделение в одобрения карантинен център, и след това на интервали от 21 дни:
 а)
 проби от всички мъртви птици от индикаторната група или други птици, които са били на мястото към момента на вземането на пробите;
 б)
 трахиален/орофарингален материал и клоакални натривки от най-малко 60 птици или от всички птици в случаите, когато в одобреното карантинно депо или отделението на одобрения карантинен център има по-малко от 60 птици; или ако птиците са дребни, екзотични и не са свикнали да бъдат държани от хора, както и когато обработката им представлява опасност за манипулаторите, се вземат проби от пресните


text:
изпражнения; вземането на проби и лабораторните изследвания на тези натривки трябва да продължи, докато се получат два последователни отрицателни лабораторни резултата през интервал от най-малко 21 дни.
 Независимо от това, на базата на резултата от оценката на риска, компетентният орган може да разреши дерогация от предвидения в настоящия параграф обем на пробата.
 4. В случай на положителен резултат за нюкасълска болест компетентният орган може да разреши дерогация само при условие че в 30-те дни след смъртта или клиничното възстановяване на последния случай на болестта пробите в съответствие с приложение V, точки 1 и 2, без оглед на посочения там референтен срок, са дали отрицателен резултат.
 5. Птиците не трябва да се освобождават от карантина, поне докато не изтече срокът за лабораторните изследвания, предвиден в параграф 3.
 6. Одобреното карантинно депо или съответното отделение на одобрения карантинен център се почистват и дезинфекцират след опразването им. Всички материали или отпадъци, за които съществува вероятност да са заразени, както и всички натрупани отпадъци през периода на лабораторните проби, предвиден в параграф 3, се отстраняват по начин, гарантиращ неразпространение на патогена, и се унищожават по начин, гарантиращ унищожаване на съществуващия вирус на НПИП или нюкасълска болест.
 7. В одобреното карантинно депо или център не се внасят нови популации 21 дни след датата на приключване на последното почистване и дезинфекциране, предвидени в параграф 6.
 Член 15
 Действия в случай на съмнение за Chlamydiosis
 Ако по време на карантината в одобрено карантинно депо или център възникне съмнение или се потвърди, че папагалоподобни са заразени с Chlamydophila psittaci, всички птици от пратката се третират по метод, одобрен от компетентния орган, и срокът на карантината се продължава с най-малко два месеца след датата на последния регистриран случай.
 Член 16
 Освобождаване от карантината
 Птиците се освобождават от карантината в одобрено карантинно депо или център само с писменото разрешение на официално упълномощен ветеринарен лекар.
 Член 17
 Изисквания за уведомяване и докладване
 1. Държавите-членки съобщават на Комисията в срок от 24 часа за всички случаи на инфлуенца по птиците или нюкасълска болест, констатирани в одобрено карантинно депо или център.
 2. Държавите-членки предоставят ежегодно на Комисията следната информация:
 а)
 броя на птиците, внесени през одобрени карантинни депа или центрове по породи и по одобрени предприятия за разплод на произход;
 б)
 информация относно смъртността на внесените птици, взета от процедурата за здравно ветеринарно сертифициране в страната на произход до изтичане на карантинния срок;
 в)
 броя на случаите с положителни резултати за инфлуенца по птиците, нюкасълска болест и Chlamydophila psittaci в одобрените карантинни депа или центрове.
 Член 18
 Разходи, свързани с карантината
 Всички разходи по карантината, възникнали от прилагането на настоящия регламент, са за сметка на вносителя.
 Член 19
 Отмяна
 Регламент (ЕО) No 318/2007 се отменя.
 Позоваванията на отменения регламент се считат за позовавания на настоящия регламент и се четат съгласно таблицата на съответствието в приложение VII.
 Член 20
 Влизане в сила
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено